IZVJEŠĆE S DVODNEVNE TERENSKE NASTAVE „Posjet učenika osmih razreda Vukovaru“(10. i 11. studeni 2015.)

Prvi dan

Na ovu dvodnevnu terensku nastavu u Vukovaru išlo je 62 učenika, četiri razrednika i dva učitelja pratitelja. Krenulo se ujutro u 5 sati za Vukovar. Kad smo stigli u grad u vukovarskoj vojarni dočekali su nas djelatnici Vukovarskog memorijalnog centra i odveli na predavanje u rodnu kuću Laoslava Ružičke. Tu nam je jedan časnik HV objasnio povijesni kontekst i strategiju JNA o osnivanju velike Srbije. Svoje predavanje potkrijepio je citatima, slikama, kartama i video isječcima. Nakon toga učenici su gledali drugu prezentaciju o samoj bitci za Vukovar. Nakon predavanja imali smo ručak i posjetili smo dvorac Eltz, smjestili se u hostel i otišli u Muzej vučedolske kulture. Poslije obilaska Vučedola bila je večera i organizirani odlazak u disko koji je u sklopu hostela.

Drugi dan

U pola osam odjavili smo se iz hostela, otišli na doručak te obišli Memorijalno groblje. Opet smo imali kratko i vrlo jasno predavanje o silnom broju žrtava koje simboliziraju bijeli križevi. Poslije toga odlazak na Ovčaru, mjesto na kojem su pronašli 200 tijela civilnih žrtava, uglavnom ranjenika i djelatnika bolnice. Kod spomenika učenici su odali počast i poslušali kratko izlaganje u Spomen domu na uvjete u kojima se dogodio masakr i način na koji je svijet saznao za postojanje tog mjesta. Poslije ovog predavanja išli smo na Trpinjsku cestu-groblje tenkova i posjetili muzej Blage Zadre ( legendarni zapovjednik obrane Borovog Naselja). Potom slijedi odlazak u vojarnu u kojem su učenici imali sat vremena edukativnog predavanja o oružju, minama, vojnim vozilima, vojnim avionima i načinu obrane samog Vukovara. Nakon ovog predavanja bio je ručak u sudjelovanje u natjecanju pod nazivom Škola mira. Tu su učenici imali priliku ponoviti što su naučili u ovih dva dana, a naši predstavnici su osvojili drugo mjesto. Nakon kviza krenuli smo kući. U Dubravu smo došli u 19. 40.

Napomena: Jako lijepa organizacija, vrlo poučan izlet i po mojem mišljenju ovo bi trebali svi vidjeti.

Razrednica: Ljiljana Bilanović